text:
въведени мерки за откриване и възстановяване след компютърна атака тип „отказ на услуга“
 25.1
 Неупълномощен достъп с цел фалшифициране на конфигурационните параметри на ключови функции на превозното средство, като например данни за спирачките, праг за разгънатата въздушна възглавница и т.н.
 M7
 Трябва да бъдат приложени техники и разработки за контрол на достъпа с цел да бъдат защитени данните/кодът на системите. Примери за контрол на сигурността може да бъдат открити в OWASP
 25.2
 Неупълномощен достъп с цел фалшифициране на параметрите за зареждане, като например напрежение на зареждане, мощност на зареждане, температура на акумулатора и т.н.
 6.
 Мерки за смекчаване, свързани с потенциалните уязвимости, които може да бъдат използвани за атака, ако не са защитени в достатъчна степен
 Мерките за смекчаване на заплахите, свързани с потенциалните уязвимости, които може да бъдат използвани за атака, ако не са защитени в достатъчна степен, са изброени в таблица Б6.
 Таблица Б6
 Мерки за смекчаване на заплахите, свързани с потенциалните уязвимости, които може да бъдат използвани за атака, ако не са защитени в достатъчна степен
 Справка с таблица А1
 Заплахи, свързани с потенциалните уязвимости, които може да бъдат използвани за атака, ако не са защитени в достатъчна степен
 Спр.
 Мярка за смекчаване
 26.1
 Комбинация от къси криптографски ключове и дълъг период на валидност позволява на атакуващия да дешифрира криптирането
 M23
 Трябва да бъдат спазвани най-добрите практики в областта на киберсигурността за разработването на софтуер и хардуер
 26.2
 Недостатъчно използване на криптографски алгоритми, за да бъдат защитени чувствителните системи
 26.3
 Използване на отхвърлени криптографски алгоритми
 27.1
 Хардуер или софтуер, който е разработен, така че да осигури възможност за атака или не отговаря на проектните критерии за предотвратяване на атаки
 M23
 Трябва да бъдат спазвани най-добрите практики в областта на киберсигурността за разработването на софтуер и хардуер
 28.1
 Наличието на софтуерни дефекти може да бъде основа за потенциални уязвимости, осигуряващи възможност за атака. Това важи особено, ако софтуерът не е бил изпитан, за да се потвърди, че не е налице известен неправилен код/дефекти, и да се намали рискът от наличие на неизвестен неправилен код/дефекти
 M23
 Трябва да бъдат спазвани най-добрите практики в областта на киберсигурността за разработването на софтуер и хардуер.
 Изпитване на киберсигурността с подходящ обхват
 28.2
 Използването на остатъци от разработването (напр. портове за отстраняване на грешки, портове JTAG, микропроцесори, сертификати за разработване, пароли на разработчици... ) може да позволи на атакуващия да получи достъп до електронния блок за управление или до по-високи привилегии
 29.1
 Излишни интернет портове са оставени отворени, като предоставят достъп до мрежовите системи
 29.2
 Заобикаляне на мрежовото разделяне, за да бъде получен контрол. Конкретен пример е използването на незащитени шлюзове или точки за достъп (като например шлюзове между камион и ремарке), за да бъдат заобиколени защитите и да бъде получен достъп до други мрежови сегменти с цел да бъдат извършени злонамерени действия, като например изпращане на произволни съобщения чрез шината CAN
 M23
 Трябва да бъдат спазвани най-добрите практики в областта на киберсигурността за разработването на софтуер и хардуер.
 Трябва да бъдат спазвани най-добрите практики в областта на киберсигурността за проектирането на системите


text:
и за системната интеграция.
 7.
 Мерки за смекчаване, свързани със загуба на данни/компрометиране на данните от превозното средство
 Мерките за смекчаване на заплахите, свързани със загуба на данни/компрометиране на данните от превозното средство, са изброени в таблица Б7.
 Таблица Б7
 Мерки за смекчаване на заплахите, свързани със загуба на данни/компрометиране на данните от превозното средство
 Справка с таблица А1
 Заплахи, свързани със загуба на данни/компрометиране на данните от превозното средство
 Спр.
 Мярка за смекчаване
 31.1
 Компрометиране на информация. Може да има изтичане на лични данни при смяна на потребителя на колата (напр. продажба или използване като наето превозно средство с нови наематели)
 M24
 По отношение на съхраняването на лични данни трябва да се спазват най-добрите практики за защита на целостта и поверителността на данните.
 8.
 Мерки за смекчаване, свързани с физическо манипулиране на системите, което може да осигури възможност за атака
 Мерките за смекчаване на заплахите, свързани с физическо манипулиране на системите, което може да осигури възможност за атака, са изброени в таблица Б8.
 Таблица Б8
 Мерки за смекчаване на заплахите, свързани с физическо манипулиране на системите, което може да осигури възможност за атака
 Справка с таблица А1
 Заплахи, свързани с физическо манипулиране на системите, което може да осигури възможност за атака
 Спр.
 Мярка за смекчаване
 32.1
 Манипулиране на хардуера на производител на оригинално оборудване, напр. неразрешен хардуер се добавя към превозно средство с цел да се осигури възможност за атака тип „посредник“
 M9
 Трябва да бъдат въведени мерки, за да се предотвратява и открива неупълномощеният достъп
 Част В. Мерки за смекчаване на заплахите извън превозните средства
 1.
 Мерки за смекчаване, свързани със сървъри за данни и функционална логика
 Мерките за смекчаване на заплахите, свързани със сървъри за данни и функционална логика, са изброени в таблица В1.
 Таблица В1
 Мерки за смекчаване на заплахите, свързани със сървъри за данни и функционална логика
 Справка с таблица А1
 Заплахи, свързани със сървъри за данни и функционална логика
 Спр.
 Мярка за смекчаване
 1.1 и 3.1
 Злоупотреби с привилегии от страна на персонала (атака от вътрешно лице)
 M1
 Въвежда се контрол на сигурността по отношение на системите за данни и функционална логика, за да се сведе до минимум рискът от атака от вътрешно лице
 1.2 и 3.3
 Неупълномощен достъп чрез интернет до сървъра (което е било възможно например посредством задни вратички, некоригирани уязвимости на системния софтуер, атаки SQL или други средства)
 M2
 Въвежда се контрол на сигурността по отношение на системите за данни и функционална логика, за да се сведе до минимум рискът от неупълномощен достъп. Примери за контрол на сигурността може да бъдат открити в OWASP
 1.3 и 3.4
 Неупълномощен физически достъп до сървъра (извършен например чрез памет USB или друг носител, свързан към сървъра)
 M8
 Структурата на системата и контролът на достъпа не трябва да позволяват неупълномощен персонал да получава достъп до лични данни или данни от критично значение за системата
 2.1
 Атака срещу сървъра за данни и функционална логика прекратява неговото функциониране — например възпрепятства го да взаимодейства с превозни средства и да предоставя услуги, които са им необходими
 M3
 Въвежда

type: contracts

jurisdiction: EU


text:
се контрол на сигурността по отношение на системите за данни и функционална логика. Когато сървъри за данни и функционална логика са от критично значение за осигуряването на услуги, съществуват мерки за възстановяване в случай на изключване на системата. Примери за контрол на сигурността може да бъдат открити в OWASP.
 3.2
 Загуба на информация в изчислителния облак. Когато данните се съхраняват от доставчици на компютърни услуги „в облак“ трети страни, чувствителни данни може да бъдат загубени поради атаки или инциденти
 M4
 Въвежда се контрол на сигурността, за да се сведат до минимум рисковете, свързани с изчисленията в облак. Примери за контрол на сигурността може да бъдат открити в OWASP и насоките на NCSC относно изчисленията в облак
 3.5
 Нарушение на сигурността на информацията поради неумишлено споделяне на данни (напр. грешки на администратор, съхраняване на данни на сървъри в гаражи)
 M5
 Въвежда се контрол на сигурността по отношение на системите за данни и функционална логика с цел да се предотврати компрометирането на данни. Примери за контрол на сигурността може да бъдат открити в OWASP
 2.
 Мерки за смекчаване, свързани с неумишлени човешки действия
 Мерките за смекчаване на заплахите, свързани с неумишлени човешки действия, са изброени в таблица В2.
 Таблица В2
 Мерки за смекчаване на заплахите, свързани с неумишлени човешки действия
 Справка с таблица А1
 Заплахи, свързани с неумишлени човешки действия
 Спр.
 Мярка за смекчаване
 15.1
 Невинна жертва (напр. собственик, оператор или инженер по поддръжката) е измамена да предприеме действие, така че непреднамерено да зареди зловреден софтуер или да осигури възможност за атака
 M18
 Трябва да бъдат въведени мерки за определяне и управляване на потребителските роли и привилегиите за достъп на основата на принципа за най-малко привилегии за достъп
 15.2
 Определените процедури за сигурност не се спазват
 M19
 Организациите трябва да гарантират, че са определени процедури за сигурност и че те се спазват, включително регистриране на действията и достъпа, свързани с управлението на функциите за сигурност
 3.
 Мерки за смекчаване, свързани с физическа загуба на данни
 Мерките за смекчаване на заплахите, свързани с физическа загуба на данни, са изброени в таблица В3.
 Таблица В3
 Мерки за смекчаване на заплахите, свързани с физическа загуба на данни
 Справка с таблица А1
 Заплахи, свързани с физическа загуба на данни
 Спр.
 Мярка за смекчаване
 30.1
 Щети, причинени от трета страна. Чувствителни данни може да бъдат загубени или компрометирани поради физически щети в случай на пътнотранспортно произшествие или кражба
 M24
 По отношение на съхраняването на лични данни трябва да се спазват най-добрите практики за защита на валидността (целостта) и поверителността на данните. Примери за контрол на сигурността може да бъдат открити в ISO/SC27/WG5
 30.2
 Загуби поради конфликти, свързани с цифровото управление на права (DRM). Поради проблеми, свързани с цифровото управление на права, може да бъдат изтрити потребителски данни
 30.3
 Чувствителни данни може да бъдат загубени или тяхната валидност (цялост) да бъде нарушена поради износване на ИТ компоненти което да причини потенциални проблеми с каскаден ефект (в случай например на изменение на ключове)


text:
 4.8.2016
 BG
 Официален вестник на Европейския съюз
 L 211/82
 РЕШЕНИЕ НА СЪВМЕСТНИЯ КОМИТЕТ НА ЕИП
 No 121/2015
 от 30 април 2015 година
 за изменение на приложение XX (Околна среда) към Споразумението за ЕИП [2016/1304]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение (ЕС) 2015/191 на Комисията от 5 февруари 2015 г. за изменение на Решение 2010/670/ЕС по отношение на удължаването на някои срокове, установени в член 9 и член 11, параграф 1 от това решение (1) следва да бъде включено в Споразумението за ЕИП.
 (2)
 Поради това приложение XX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Към точка 21алг (Решение 2010/670/ЕС на Комисията) от приложение XX към Споразумението за ЕИП се добавя следното:
 „, изменено със:
 —
 32015 D 0191: Решение (ЕС) 2015/191 на Комисията от 5 февруари 2015 г. (ОВ L 31, 7.2.2015 г., стр. 31).“
 Член 2
 Текстовете на Решение (ЕС) 2015/191 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 май 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 април 2015 година.
 За Съвместния комитет на ЕИП
 Председател
 Gianluca GRIPPA
 (1) ОВ L 31, 7.2.2015 г., стр. 31.
 (*) Без отбелязани конституционни изисквания.


text:
 Важна правна забележка
 |
 22001D0039
 Официален вестник n° L 158 , 14/06/2001 стр. 0040 - 0042 специално чешко издание глава 11 том 06 стр. 170 - 172 специално испанско издание глава 11 том 06 стр. 170 - 172 специално унгарско издание глава 11 том 06 стр. 170 - 172 специално литвийско издание глава 11 том 06 стр. 170 - 172 LV.ES глава 11 том 06 стр. 170 - 172 MT.ES глава 11 том 06 стр. 170 - 172 PL.ES глава 11 том 06 стр. 170 - 172 SK.ES глава 11 том 06 стр. 170 - 172 специално словенско издание глава 11 том 06 стр. 170 - 172
 Решение на Съвместния комитет на ЕИПNo 39/2001от 30 март 2001 годиназа изменение на приложение I (Ветеринарни и фитосанитарни въпроси) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение I към споразумението беше изменено с Решение No 189/1999 на Съвместния комитет на ЕИП от 17 декември 1999 г. [1].(2) Решение 1999/136/ЕО на Комисията от 28 януари 1999 г. за изменение на Решение 97/296/ЕО относно определяне на списък на трети страни, от които вносът на рибни продукти за консумация от човека е разрешен [2], следва да стане част от споразумението.(3) Решение 1999/244/ЕО на Комисията от 26 март 1999 г. за изменение на Решение 97/296/ЕО относно определяне на списък на трети страни, от които вносът на рибни продукти за консумация от човека е разрешен [3], следва да стане част от споразумението.(4) Решение 1999/277/ЕО на Комисията от 23 април 1999 г. относно определяне на списък на трети страни, от които вносът на рибни продукти за консумация от човека е разрешен [4], следва да стане част от споразумението.(5) Решение 1999/488/ЕО на Комисията от 5 юли 1999 г. за изменение на Решение 97/296/ЕО относно определяне на списък на трети страни, от които вносът на рибни продукти за консумация от човека е разрешен [5], следва да стане част от споразумението.(6) Решение 1999/532/ЕО на Комисията от 14 юли 1999 г. за изменение на Решение 97/296/ЕО относно определяне на списък на трети страни, от които вносът на рибни продукти за консумация от човека е разрешен [6], следва да стане част от споразумението.(7) Решение 1999/814/ЕО на Комисията от 16 ноември 1999 г. за изменение на Решение 97/296/ЕО относно определяне на списък на трети страни, от които вносът на рибни продукти за консумация от човека е разрешен [7], следва да стане част от споразумението.(8) Решение 2000/88/ЕО на Комисията от 21 декември 1999 г. за изменение на Решение 97/296/ЕО относно определяне на списък на трети страни, от които вносът на рибни продукти за консумация от човека е разрешен [8], следва да стане част от споразумението.(9) Решение 2000/170/ЕО на Комисията от 14 февруари 2000 г. за изменение на Решение 97/296/ЕО относно определяне на списък на трети страни, от които вносът на рибни продукти за консумация от човека е разрешен [9], следва да стане част от споразумението.(10)


text: Разпоредбата в точка 1 от част 8.3.3 на глава I на приложение I е неправилно поставена и следователно трябва да се премести в част 8.2.(11) Настоящото решение не се прилага по отношение на Лихтенщайн,РЕШИ:Член 1Глава I на приложение I към споразумението се изменя, както следва:1. Текстът на точка 1 (Решение 97/296/ЕО на Комисията) от част 8.3.3 се заличава и се добавя като точка 174а след точка 174 (Решение 95/94/ЕО на Комисията) от част 8.2 на глава I на приложение I към споразумението.2. В новата точка 174а (Решение 97/296/ЕО на Комисията) от част 8.2 на глава I на приложение I към споразумението се добавят следните абзаци:- "— 399 D 0136: Решение 1999/136/ЕО на Комисията от 28 януари 1999 г. (ОВ L 44, 18.2.1999 г., стр. 61),- — 399 D 0244: Решение 1999/244/ЕО на Комисията от 26 март 1999 г. (ОВ L 91, 7.4.1999 г., стр. 37),- — 399 D 0277: Решение 1999/277/ЕО на Комисията от 23 април 1999 г. (ОВ L 108, 27.4.1999 г., стр. 57),- — 399 D 0488: Решение 1999/488/ЕО на Комисията от 5 юли 1999 г. (ОВ L 190, 23.7.1999 г., стр. 39),- — 399 D 0532: Решение 1999/532/ЕО на Комисията от 14 юли 1999 г. (ОВ L 203, 3.8.1999 г., стр. 78),- — 399 D 0814: Решение 1999/814/ЕО на Комисията от 16 ноември 1999 г. (ОВ L 315, 9.12.1999 г., стр. 44),- — 32000 D 0088: Решение 2000/88/ЕО на Комисията от 21 декември 1999 г. (ОВ L 26, 2.2.2000 г., стр. 47),- — 32000 D 0170: Решение 2000/170/ЕО на Комисията от 14 февруари 2000 г. (ОВ L 55, 29.2.2000 г., стр. 68)."Член 2Текстовете на Решения 1999/136/EО, 1999/244/EО, 1999/277/EО, 1999/488/EО, 1999/532/EО, 1999/814/EО, 2000/88/EО и 2000/170/EО на Комисията на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила на 31 март 2001 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [].Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 30 март 2001 година.За Съвместния комитет на ЕИППредседателP. Westerlund[1] ОВ L 74, 15.3.2001 г., стр. 24.[2] ОВ L 44, 18.2.1999 г., стр. 61.[3] ОВ L 91, 7.4.1999 г., стр. 37.[4] ОВ L 108, 27.4.1999 г., стр. 57.[5] ОВ L 190, 23.7.1999 г., стр. 39.[6] ОВ L 203, 3.8.1999 г., стр. 78.[7] ОВ L 315, 9.12.1999 г., стр. 44.[8] ОВ L 26, 2.2.2000 г., стр. 47.[9] ОВ L 55, 29.2.2000 г., стр. 68.[] Не са посочени конституционни изисквания.--------------------------------------------------


text:
 Важна правна забележка
 |
 22002D0113
 Официален вестник n° L 336 , 12/12/2002 стр. 0003 - 0004 специално чешко издание глава 11 том 07 стр. 370 - 371 специално испанско издание глава 11 том 07 стр. 370 - 371 специално унгарско издание глава 11 том 07 стр. 370 - 371 специално литвийско издание глава 11 том 07 стр. 370 - 371 LV.ES глава 11 том 07 стр. 370 - 371 MT.ES глава 11 том 07 стр. 370 - 371 PL.ES глава 11 том 07 стр. 370 - 371 SK.ES глава 11 том 07 стр. 370 - 371 специално словенско издание глава 11 том 07 стр. 370 - 371
 Решение на Съвместния комитет на ЕИПNo 113/2002от 27 септември 2002 годиназа изменение на приложение I (Ветеринарни и фитосанитарни въпроси) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение I към Споразумението беше изменено с Решение No 78/2002 на Съвместния комитет на ЕИП от 25 юни 2002 г. [1].(2) Решение 2001/812/EО на Комисията от 21 ноември 2001 г. за определяне на изискванията за одобряване на гранични инспекционни пунктове, които отговарят за ветеринарните проверки на продукти, въведени в Общността от трети страни [2] трябва да бъде включено в Споразумението.(3) Решение 2001/812/EО отменя Решение 92/525/ЕИО [3] на Комисията, което е включено в Споразумението и следователно трябва да бъде заличено от него.(4) Настоящото решение не се прилага за Лихтенщайн,РЕШИ:Член 1Част 1.2 от глава I от приложение I към Споразумението се изменя, както следва:1. Текстът на точка 13 (Решение 92/525/ЕИО на Комисията) се заличава.2. След точка 110 (Решение 2001/25/EО на Комисията) се вмъква следната точка:"111. 32001 D 0812: Решение 2001/812/EО на Комисията от 21 ноември 2001 г. за определяне на изискванията за одобряване на гранични инспекционни пунктове, които отговарят за ветеринарните проверки на продукти, въведени в Общността от трети страни (ОВ L 306, 23.11.2001 г. стр. 28).Този акт се прилага за Исландия за областите, обхванати от конкретните актове, посочени в параграф 2 от уводната част."Член 2Текстовете на Решение 2001/812/EО на исландски и норвежки език, които предстои да бъдат публикувани в притурката за ЕИП към Официален вестник на Еврoпейските общности, са автентични.Член 3Настоящото решение влиза в сила на 28 септември 2002 г., при условие че всички нотификации до Съвместния комитет на ЕИП [****] съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Еврoпейските общности.Съставено в Брюксел на 27 септември 2002 година.За Съвместния комитет на ЕИППредседателGunnar Snorri Gunnarsson[1] ОВ L 266, 3.10.2002 г., стр. 22.[2] ОВ L 306, 23.11.2001 г., стр. 28.[3] ОВ L 331, 17.11.1992 г., стр. 16.[****] Не са посочени конституционни изисквания.--------------------------------------------------


text:
 Важна правна забележка
 |
 22008A0208(01)
 Конвенция за физическа защита на ядрения материал и ядрените съоръжения
 Официален вестник n° L 034 , 08/02/2008 стр. 0005 - 0018
 ПРИЛОЖЕНИЕ 1Конвенция за физическа защита на ядрения материал и ядрените съоръженияДЪРЖАВИТЕ — СТРАНИ ПО НАСТОЯЩАТА КОНВЕНЦИЯ,КАТО ПРИЗНАВАТ правото на всички държави да развиват и използват ядрената енергия за мирни цели и тяхната законна заинтересованост от възможната полза при използването на ядрената енергия за мирни цели,УБЕДЕНИ в необходимостта да се улеснят международното сътрудничество и трансферът на ядрени технологии с оглед използване на ядрената енергия за мирни цели,КАТО СЪЗНАВАТ, че физическата защита е жизненоважна за опазване на общественото здраве, безопасността, околната среда и националната и международната сигурност,КАТО ИМАТ ПРЕДВИД целите и принципите на Хартата на Организацията на обединените нации, отнасящи се до подържането на международния мир и сигурност и поощряването на добросъседските и дружески отношения и сътрудничеството между държавите,КАТО ОТЧИТАТ, че според текста на член 2, параграф 4 от Хартата на Организацията на обединените нации "Всички членове се въздържат в международните си отношения от заплахи или употреба на сила срещу териториалната цялост или политическата независимост на която и да било страна, или от всяко друго поведение, несъвместимо с целите на Организацията на обединените нации",КАТО СЕ ПОЗОВАВАТ на Декларацията относно мерките за ликвидиране на международния тероризъм, приложена към Резолюция 49/60 на Общото събрание от 9 декември 1994 г.,В ЖЕЛАНИЕТО СИ да предотвратят потенциалната опасност от незаконния трафик, незаконното придобиване и използване на ядрения материал и саботирането на ядрен материал и ядрени съоръжения и като отбелязват, че физическата защита срещу такива действия е станала предмет на повишена национална и международна загриженост,ДЪЛБОКО ЗАГРИЖЕНИ във връзка с ескалацията на терористични актове в целия свят във всички техни форми и проявления и във връзка със заплахите, създавани от международния тероризъм и организираната престъпност,УБЕДЕНИ, че физическата защита играе важна роля в подкрепа на целите за ядрено неразпространение и противодействие на тероризма,КАТО ЖЕЛАЯТ чрез настоящата конвенция да съдействат за укрепването в целия свят на физическата защита на ядрения материал и ядрените съоръжения, използвани за мирни цели,УБЕДЕНИ, че правонарушенията по отношение на ядрения материал и ядрените съоръжения предизвикват сериозна загриженост и че съществува остра необходимост от предприемане на подходящи и ефективни мерки, или от укрепване на съществуващите мерки, за да се осигури предотвратяването, разкриването и наказването на такива правонарушения,КАТО ЖЕЛАЯТ да се засили още повече международното сътрудничество за разработване, в съответствие с националното законодателство на всяка държава участничка и с настоящата конвенция, на ефективни мерки за физическа защита на ядрения материал и ядрените съоръжения,УБЕДЕНИ, че настоящата конвенция трябва да съдейства за безопасното използване, съхраняване и превозване на ядрения материал и безопасната работа на ядрените съоръжения,КАТО ПРИЗНАВАТ, че съществуват формулирани на международно равнище препоръки по обезпечаване на физическата защита, които периодично се обявяват и могат да служат като ориентация за съвременните способи за постигане на ефективни нива на физическа защита,КАТО ПРИЗНАВАТ също, че ефективната физическа защита на ядрения материал и ядрените съоръжения, използвани за военни цели, е отговорност на държавата, притежаваща такъв ядрен материал и ядрени съоръжения, и с разбирането, че такъв материал и


text: съоръжения се намират и ще се намират и в бъдеще под строга физическа защита,СЕ СПОРАЗУМЯХА ЗА СЛЕДНОТО:Член 1За целите на настоящата конвенция:а) "ядрен материал" означава плутоний, с изключение на плутония с концентрация на изотопите над 80 % в плутоний-238; уран-233; уран, обогатен с изотопи уран-235 или уран-233; уран, съдържащ смес от изотопи, които се срещат в природата под форма, отличаваща се от рудата или рудните остатъци, и всякакъв материал, който съдържа един или повече от горепосочените елементи;б) "уран, обогатен с изтопи 235 или 233" означава уран, съдържащ изотопи уран-235 или уран-233 или и двата изотопа в такова количество, в което превишаването на процентното отношение на сумата на тези изотопи към изотопа уран-238 е по-високо, отколкото отношението на изотопа уран-235 към изотопа уран-238 в природата;в) "международен превоз на ядрен материал" означава превоз на партиди ядрен материал с всякакъв вид транспортни средства, които се изпращат извън пределите на държавата, от която произхожда товарът, започвайки от съоръжението на изпращача в тази държава и завършвайки до съоръжението на получателя в държавата краен получател;г) "ядрено съоръжение" означава съоръжение (включително прилежащи сгради и оборудване), в което се произвежда, преработва, използва, манипулира, съхранява или погребва ядрен материал, ако нанесена щета на едно такова съоръжение или действие, смущаващо работата му, би могло да доведе до освобождаването на значителни количества радиация или радиоактивен материал;д) "саботаж" означава всяко умишлено деяние, насочено срещу ядрено съоръжение или ядрен материал при неговото използване, съхраняване или превозване, което би могло пряко или косвено да застраши здравето и безопасността на персонала, гражданите или околната среда чрез излагане на облъчване или изхвърлянето на радиоактивни вещества.Член 1AЦелите на настоящата конвенция са да се постигне и да се поддържа в целия свят ефективна физическа защита на ядрения материал, използван за мирни цели, и на ядрените съоръжения, използвани за мирни цели; да се предотвратят и да се противодейства на правонарушенията, свързани с такъв материал и съоръжения в целия свят, както и да се улесни сътрудничеството между държавите участнички за тези цели.Член 21. Настоящата конвенция се прилага за ядрен материал, използван за мирни цели, при неговото използване, съхраняване или превозване, и за ядрени съоръжения, използвани за мирни цели, като членове 3 и 4 и член 5, параграф 4 от настоящата конвенция се прилагат за такъв ядрен материал само по време на международен превоз на ядрен материал.2. Отговорността за създаването, въвеждането и поддържането на режим на физическа защита в рамките на държава участничка се носи изцяло от тази държава.3. Освен изрично поетите ангажименти от държавите — страни по настоящата конвенция, нищо в настоящата конвенция не може да бъде изтълкувано като засягащо суверенните права на дадена държава.4. а) Нищо в настоящата конвенция не засяга други права, задължения и отговорности на държавите участнички по силата на международното право, в частност целите и принципите на Хартата на Организацията на обединените нации и международното хуманитарно право;б) Действията на въоръжените сили по време на въоръжен конфликт, както тези термини се разбират в международното хуманитарно право, които са уредени от това право, не се уреждат с настоящата конвенция, също както и действията, предприемани от военните сили на


text: дадена държава в изпълнение на официалните им функции, доколкото са уредени с други разпоредби на международното право, не се уреждат с настоящата конвенция;в) Нищо в настоящата конвенция не следва да се тълкува като правомерно позволение да се употребява сила или да се заплашва с употреба на сила срещу ядрен материал или ядрени съоръжения, използвани за мирни цели;г) Нищо в настоящата конвенция не освобождава от отговорност за неправомерни в други отношения действия, нито ги прави правомерни, нито е пречка за привличане под отговорност на основание други правни актове.5. Настоящата конвенция не се прилага за ядрен материал, използван или съхраняван за военни цели, нито за ядрени съоръжения, съдържащи такъв материал.Член 2A1. Всяка държава участничка създава, въвежда и поддържа подходящ режим за физическа защита, приложим за ядрен материал и ядрени съоръжения, намиращи се под нейната юрисдикция, с цел да:а) защити от кражба и друго незаконно придобиване ядрения материал при неговото използване, съхраняване и превозване;б) осигури предприемането на бързи и всеобхватни мерки, за да се установи местонахождението и когато е целесъобразно, да се върне липсващият или откраднат ядрен материал; когато материалът се намира извън територията ѝ, държавата участничка действа в съответствие с член 5;в) защити ядрения материал и ядрените съоръжения срещу саботаж; иг) смекчи или сведе до минимум радиологичните последствия от саботаж.2. При прилагане на параграф 1 всяка държава участничка:а) създава и поддържа законодателна и регулаторна рамка за управлението на физическата защита;б) създава или определя компетентен(ни) орган(и), отговорен(ни) за прилагането на законодателната и регулаторната рамка; ив) предприема други подходящи мерки, необходими за физическата защита на ядрения материал и ядрените съоръжения.3. При изпълнение на задълженията по параграфи 1 и 2 всяка държава участничка, без да се засяга прилагането на която и да било друга разпоредба на настоящата конвенция, прилага, доколкото това е обосновано и практически осъществимо, следните основни принципи за физическа защита на ядрения материал и ядрените съоръжения.ОСНОВЕН ПРИНЦИП A: Отговорност на държаватаОтговорността за създаването, въвеждането и поддържането на режим за физическа защита в рамките на една държава е отговорност изцяло на тази държава.ОСНОВЕН ПРИНЦИП Б: Отговорност по време на международен превозОтговорността на една държава за осигуряването на достатъчна защита на ядрения материал се разпростира и върху международния му превоз, докато тази отговорност не се прехвърли по надлежния ред на друга държава, когато това е необходимо.ОСНОВЕН ПРИНЦИП В: Законодателна и регулаторна рамкаДържавата носи отговорност за създаването и поддържането на законодателната и регулаторна рамка за управление на физическата защита. Тази рамка трябва да способства за установяването на приложими изисквания за физическа защита и да включва система за оценяване и лицензиране или други процедури за издаване на разрешения. Тази рамка трябва да включва система за инспектиране на ядрените съоръжения и превоза с цел проверка на съответствието с приложимите изисквания и условия на лиценза или друг разрешителен документ и за установяване на механизъм за обезпечаване спазването на приложимите изисквания и условия, в това число ефективни санкции.ОСНОВЕН ПРИНЦИП Г: Компетентен органДържавата трябва да създаде или определи компетентен орган, който да е отговорен за прилагането на законодателната и регулаторна рамка и да разполага с нужните правомощия, компетенции и финансови и


text: човешки ресурси за изпълнение на възложените му отговорности. Държавата трябва да предприеме мерки за осигуряване на ефективна независимост между функциите на компетентния държавен орган и тези на всяка друга структура, на която са възложени функции по насърчаване на прилагането или в сферата на използването на ядрената енергия.ОСНОВЕН ПРИНЦИП Д: Отговорност на притежателите на лицензиОтговорностите по прилагането на различните елементи на физическата защита в рамките на една държава трябва да бъдат ясно определени. Държавата трябва да гарантира, че основната отговорност за прилагането на физическата защита на ядрения материал или ядрените съоръжения лежи върху притежателите на съответните лицензи или друг вид разрешителни документи (например оператори или товароизпращачи).ОСНОВЕН ПРИНЦИП Е: Култура по сигурносттаВсички организации, участващи във въвеждането на физическата защита, трябват да отделят дължимото приоритетно внимание на културата по сигурността, на нейното развитие и поддържане, необходими, за да се осигури ефективното ѝ въвеждане в цялата организация.ОСНОВЕН ПРИНЦИП Ж: ЗаплахаФизическата защита на държавата трябва да се основава на провежданата от държавата текуща оценка на заплахата.ОСНОВЕН ПРИНЦИП З: Степенуван подходИзискванията към физическата защита трябва да се основават на степенуван подход, който взема под внимание текущата оценка на заплахата, относителната атрактивност, характера на материала и възможните последствия, свързани с непозволеното изземване на ядрен материал и със саботаж срещу ядрен материал или ядрени съоръжения.ОСНОВЕН ПРИНЦИП И: Защита в дълбочинаДържавните изисквания за физическа защита трябва да отразяват подход, включващ няколко нива и методи на защита (конструктивни или други инженерно-технически, кадрови и организационни), които противникът трябва да преодолее или да заобиколи, за да постигне целите си.ОСНОВЕН ПРИНЦИП Й: Осигуряване на качествотоСледва да бъдат създадени и да се осъществяват политика и програми за осигуряване на качеството, за да се гарантира, че са удовлетворени специфичните изисквания за всички дейности, важни за физическата защита.ОСНОВЕН ПРИНЦИП К: Планове за действие в извънредни ситуацииС цел предприемане на ответни мерки в случай на непозволено изземване на ядрен материал или саботаж на ядрени съоръжения или ядрен материал, или опит за такива, всички притежатели на лицензи и съответните компетентни органи трябва да изготвят и съответно отработят планове за действие в извънредни (аварийни) ситуации.ОСНОВЕН ПРИНЦИП Л: ПоверителностДържавата следва да въведе изисквания по отношение на опазването на поверителността на информацията, чието непозволено разкриване може да компрометира физическата защита на ядрения материал и ядрените съоръжения.4. а) Разпоредбите на настоящия член не се прилагат за ядрен материал, за който държавата участничка основателно е решила, че няма нужда да бъде обект на режима за физическа защита, установен съгласно параграф 1, като се вземат предвид характерът на материала, неговото количество и относителна атрактивност, възможните радиологични и други последствия, свързани с всяко непозволено действие, насочено срещу него, и текущата оценка на заплахата срещу него;б) Ядреният материал, който не попада в обхвата на разпоредбите на настоящия член съгласно буква а), следва да бъде защитен в съответствие с практиките за предпазливо боравене.Член 3Всяка държава участничка, в рамките на своето национално законодателство и в съответствие с международното право, взема съответните мерки, за да гарантира, доколкото е възможно, че по време на международен превоз ядреният материал, който се намира в пределите на страната или на борда на кораб


text: или самолет, пътуващ под нейна юрисдикция, ако такъв кораб или самолет участва в превозването в страната или извън нея, ще бъде защитаван в съответствие с равнищата, описани в приложение 1.Член 41. Никоя държава участничка не изнася или не разрешава да се изнася ядрен материал, ако тази държава участничка не е получила гаранции, че по време на международния превоз на ядрения материал този материал ще бъде защитен в съответствие с равнищата, описани в приложение I.2. Никоя държава участничка не внася или не разрешава да се внася ядрен материал от която и да е държава, която не е страна по настоящата конвенция, ако държавата участничка не е получила гаранции, че по време на международния превоз на ядрения материал този материал ще бъде защитен в съответствие с равнищата, описани в приложение I.3. Никоя държава участничка не разрешава транзитен превоз на своята територия на ядрен материал по суша или по вътрешните водни пътища или чрез своите аерогари или морски пристанища между държави, които не са страни по настоящата конвенция, ако същата държава участничка не е получила гаранции в границите на възможното, че по време на международния превоз на ядрения материал този ядрен материал ще бъде защитен в съответствие с равнищата, описани в приложение I.4. Всяка държава участничка прилага в рамките на своето национално законодателство равнищата на физическа защита, описани в приложение I, по отношение на ядрения материал, който се превозва от едно място в тази държава на друго място в същата държава през международни води или въздушно пространство.5. Държавата участничка, отговорна за получаване на гаранции, че ядреният материал ще бъде защитен в съответствие с равнищата, описани в приложение I, съгласно параграфи 1—3, определя и предварително уведомява държавите, през чиито територии се предвижда да се превозва ядреният материал по суша или по вътрешните водни пътища или в чиито аерогари или морски пристанища се предвижда влизането на ядрения материал.6. Отговорността за получаване на гаранциите по параграф 1 може да бъде прехвърлена по взаимно съгласие върху държавата участничка, ангажирана в превоза като държава вносителка.7. Нищо в настоящия член не следва да бъде тълкувано като каквото и да било засягане на териториалния суверенитет и юрисдикцията на държава, включително суверенитета и юрисдикцията над нейното въздушно пространство и териториалните ѝ води.Член 51. Държавите участнички определят и взаимно се информират, непосредствено или чрез Международната агенция по атомна енергия, за службите за връзка помежду им по въпроси, попадащи в обхвата на настоящата конвенция.2. В случай на кражба, грабеж или всяко друго незаконно присвояване на ядрен материал или реална опасност от такива действия държавите участнички, в съответствие със своето национално законодателство, осигуряват максимално сътрудничество и оказват помощ за връщането и защитата на такъв материал на всяка държава, която се обръща към тях с подобна молба. В частност:а) държавата участничка взема съответни мерки за възможно най-бързото информиране на другите заинтересовани според нея държави във връзка с всяка кражба, грабеж или друга незаконна форма на присвояване на ядрен материал или във връзка с реална опасност от такива действия, а също и за информиране, когато това е необходимо, на Международната агенция по атомна енергия и другите


text: съответни международни организации;б) при това, при необходимост заинтересованите държави участнички обменят информация помежду си, с Международната агенция по атомна енергия и другите съответни международни организации за осигуряване защитата на застрашен ядрен материал, проверка на целостта на транспортния контейнер или връщане на незаконно присвоен ядрен материал и следва да:i) координират своите усилия по дипломатически и други съгласувани канали;ii) оказват помощ, ако им е поискана такава;iii) осигуряват връщането на възстановен ядрен материал, присвоен или загубен в резултат на гореспоменатите събития.Начините за осъществяване на такова сътрудничество се определят от заинтересованите държави участнички.3. В случай на реална заплаха от саботаж на ядрен материал или ядрено съоръжение или в случай на саботаж на последните държавите участнички си сътрудничат в максимално възможна степен в съответствие с националното си законодателство и при спазване на съответните им международноправни задължения, както следва:а) ако държава участничка има информация за реална заплаха от саботаж на ядрен материал или ядрено съоръжение в друга държава, тя взима решение да се предприемат съответните стъпки, за да информира възможно най-бързо за тази заплаха въпросната държава, а когато е необходимо, и Международната агенция по атомна енергия и другите съответни международни организации, с цел да се предотврати саботажът;б) в случай на саботаж на ядрен материал или ядрено съоръжение в държава участничка и ако по нейна преценка е възможно други държави да бъдат радиологично засегнати, тази държава, без с това да се засягат другите ѝ задължения по международното право, предприема съответните стъпки, за да информира възможно най-бързо държавата(ите), която(ито) е вероятно да бъде(ат) радиологично засегната(и) и за да информира, когато е необходимо, Международната агенция по атомна енергия и другите съответни международни организации, с цел да се сведат до минимум или смекчат радиологичните последствия от него;в) ако в контекста на букви а) и б) държава участничка поиска помощ, всяка държава участничка, към която е отправено искане за помощ, незабавно взема решение и уведомява молещата държава пряко или чрез Международната агенция по атомна енергия дали е в състояние да окаже исканата помощ, както и за обхвата и условията на помощта, която може да бъде оказана;г) координацията на сътрудничеството по букви от а) до в) се осъществява по дипломатически и други съгласувани канали. Средствата за осъществяване на това сътрудничество се определят от заинтересованите държави участнички на двустранна или многостранна основа.4. Държавите участнички надлежно си сътрудничат и провеждат консултации помежду си, пряко или чрез Международната агенция по атомна енергия и другите съответни международни организации, за получаване на препоръки относно организацията, експлоатацията и подобряването на системите за физическа защита на ядрения материал в процеса на международния му превоз.5. Държава участничка може надлежно да провежда консултации и да си сътрудничи с други държави участнички, пряко или чрез Международната агенция по атомна енергия и другите съответни международни организации, за получаване на препоръки относно организацията, експлоатацията и подобряването на националната си система за физическа защита на ядрения материал при неговото използване, съхраняване и превозване вътре в самата държава, както и на ядрените съоръжения.Член 61. Държавите участнички вземат съответните мерки, съвместими с националното им законодателство, за защита на секретността на всяка поверителна информация, която те получават по


text: силата на разпоредбите на настоящата конвенция от друга държава участничка или чрез участие в дейност, проведена за целите на прилагането на настоящата конвенция. Ако държавите участнички предоставят поверителна информация на международни организации или държави, които не са страни по настоящата конвенция, следва да бъдат взети мерки за обезпечаване опазването на тайната на тази информация. Държава участничка, която е получила поверителна информация от друга държава участничка, може да предоставя тази информация на трети страни само със съгласието на другата държава участничка.2. Съгласно условията на настоящата конвенция от държавите участнички не се изисква да предоставят каквато и да било информация, която те нямат право да дават съгласно своето национално законодателство или която може да застраши сигурността на заинтересованата държава или физическата защита на ядрения материал или ядрените съоръжения.Член 71. Преднамереното извършване на:а) действие без разрешение на компетентните органи, като получаване, притежаване, използване, предаване, видоизменяне, унищожаване или разпръсване на ядрен материал, което причинява или може да причини смърт или сериозна телесна повреда на лица или значителна щета на собственост или на околната среда;б) кражба на ядрен материал или присвояването му чрез грабеж;в) присвояване или получаване на ядрен материал чрез измама;г) действие, което представлява пренасяне, изпращане или преместване на ядрен материал във или извън дадена държава без разрешение на компетентните органи;д) действие, насочено срещу ядрено съоръжение, или действие, представляващо намеса в дейността на ядрено съоръжение, при което правонарушителят причинява преднамерено или със съзнанието, че действието вероятно ще причини смърт или сериозна телесна повреда на лица или съществени щети на собственост или на околната среда чрез излагане на радиоактивно лъчение или изхвърляне на радиоактивни вещества, освен ако действието не е предприето в съответствие с националното законодателство на държавата участничка, на чиято територия се намира ядреното съоръжение;е) действие, представляващо искане на ядрен материал чрез заплаха или употреба на сила или друга форма на сплашване;ж) заплашване:i) да се използва ядрен материал за причиняване на смърт или сериозна телесна повреда на лица или значителна щета на собственост или на околната среда, или да се извърши правонарушението, описано в буква д); илиii) да се извърши правонарушението, описано в букви б) и д), за да бъде принудено(а) физическо или юридическо лице, международна организация или държава да извърши или да се въздържи от извършването на някакво действие;з) опит за извършване на някое от правонарушенията, описани в букви от a) до д);и) действие, представляващо участие в някое от правонарушенията, описани в букви от a) до з);й) действие от лице, което организира или ръководи други с цел извършване на някое от правонарушенията, описани в букви от a) до з); ик) действие, което способства за извършването на някое от правонарушенията, описани в букви от a) до з), от група от хора, действащи с обща цел; такова действие е преднамерено и се извършва:i) или с цел поддържане на престъпната дейност или престъпната цел на тази група, когато такава дейност или цел включва извършването на някое от правонарушенията, описани в букви от a) до ж);ii) или със съзнание за намерението на групата да извърши някое от правонарушенията, описани в букви от a) до ж), се обявява


text: от всяка държава участничка за правонарушение, наказуемо според националното ѝ законодателство.2. Всяка държава участничка предвижда за наказване на правонарушенията, описани в настоящия член, подходящи санкции, които отчитат тяхната сериозност.Член 81. Всяка държава участничка взема необходимите мерки за прилагане на своята юрисдикция за правонарушенията, посочени в член 7, в следните случаи:а) когато правонарушението е извършено на територията на тази държава или на борда на кораб или самолет, регистриран в тази държава;б) когато предполагаемият извършител е гражданин на тази държава.2. Освен това всяка държава участничка взема необходимите мерки за прилагане на юрисдикцията си за тези правонарушения в случаите, когато предполагаемият извършител се намира на нейната територия и тя не го предава в съответствие с член 11 на нито една от държавите, посочени в параграф 1.3. Настоящата конвенция не изключва каквато и да било наказателна юрисдикция, осъществявана съгласно националното законодателство.4. Освен държавите участнички, посочени в параграфи 1 и 2, всяка държава участничка може в съответствие с международното право да прилага своята юрисдикция за правонарушенията, посочени в член 7, когато участва в международен превоз на ядрен материал в качеството на изнасяща или внасяща държава.Член 9След като се убеди в наличието на достатъчно основания за това, държавата участничка, на чиято територия се намира предполагаемият извършител, взема съответните мерки, включително и задържане под стража, съгласно своето национално законодателство, за да осигури явяването му в съда или неговото предаване. Мерките, взети съгласно настоящия член, незабавно се довеждат до знанието на държавите, от които се изисква да приложат своята юрисдикция в съответствие с член 8, а когато това е необходимо, и на всички останали заинтересовани държави.Член 10Ако държавата участничка, на чиято територия се намира предполагаемият извършител, не го предаде без каквито и да било изключения и без неоправдано забавяне, тя следва да предаде делото на своите компетентни органи за целите на наказателното преследване по процедура в съответствие със законодателството на тази държава.Член 111. Изброените в член 7 правонарушения се разглеждат като правонарушения, свързани с предаване на правонарушителите, включени във всеки договор за предаване, съществуващ между държавите участнички. Държавите участнички се задължават да включат тези правонарушения във всички последващи договори за предаване, които ще бъдат сключени помежду им.2. Ако държава участничка, обвързваща предаването на правонарушителя с наличието на такъв договор, получи искане за предаване от друга държава участничка, с която не е обвързана чрез договор за предаване, тя може при желание да разглежда настоящата конвенция като юридическа основа за предаването във връзка с такива правонарушения. Предаването се подчинява на другите условия, предвидени в законодателството на държавата, която е получила искането.3. Държавите участнички, които не обвързват предаването на правонарушителите с наличие на договор, признават тези правонарушения като правонарушения, свързани с предаване помежду им, при условията, предвидени в законодателството на държавата, получила искането.4. Всяко от правонарушенията се разглежда за целите на предаването, осъществявано между държавите участнички, като правонарушение, извършено не само на мястото, където е станало, но също и на територията на държавите участнички, от които се изисква да приложат своята юрисдикция в съответствие с член 8, параграф 1.Член 11AНикое от правонарушенията, посочени в член 7, не се разглежда за целите


text: на предаването или взаимната правна помощ като политическо правонарушение или като правонарушение, свързано с политическо правонарушение, или като правонарушение, извършено с политически мотиви. Поради това искането за предаване или за взаимна правна помощ, свързано с такова правонарушение, не може да бъде отхвърлено с единствения мотив, че то засяга политическо правонарушение или правонарушение, свързано с политическо правонарушение, или правонарушение, извършено с политически мотиви.Член 11БНищо в настоящата конвенция не се тълкува като налагащо задължение за предаване на дадено лице или за предоставяне на взаимна правна помощ, ако държавата участничка, получила искането, има съществени основания да вярва, че искането за предаване за правонарушения по член 7 или за взаимна правна помощ по отношение на такива правонарушения е отправено с цел да се преследва по съдебен път или да се накаже това лице заради неговата раса, вероизповедание, националност, етнически произход или политически възгледи, или че удовлетворяването на искането би навредило на положението на този човек по някоя от тези причини.Член 12На всяко лице, по отношение на което се води съдебно дирене във връзка с което и да било от правонарушенията, посочени в член 7, се гарантира справедливо отношение през всички етапи на съдебното дирене.Член 131. Държавите участнички си оказват една на друга максимално съдействие във връзка с наказателни производства, образувани по отношение на правонарушенията, посочени в член 7, включително и по отношение на предоставяне на намиращите се на тяхно разположение доказателства, необходими за целите на наказателното преследване. Във всички случаи се прилага законодателството на държавата, получила молба за съдействие.2. Разпоредбите на параграф 1 от настоящия член не засягат задълженията по който и да е друг двустранен или многостранен договор, който урежда или ще урежда напълно или частично взаимната помощ по наказателни дела.Член 13AНищо в настоящата конвенция не засяга предаването на ядрена технология за мирни цели, което се предприема, за да подсили физическата защита на ядрен материал и ядрени съоръжения.Член 141. Всяка държава участничка информира депозитаря за своите законови и подзаконови актове, които се отнасят до прилагането на настоящата конвенция. Депозитарят периодично изпраща такава информация до всички държави участнички.2. Държавата участничка, в която е започнато наказателно преследване срещу предполагаем извършител на правонарушение, най-напред в рамките на възможното уведомява за окончателния резултат от съдебното следствие непосредствено заинтересованите държави. Държавата участничка също съобщава за окончателното решение на депозитаря, който информира всички държави участнички.3. Ако правонарушението касае ядрен материал по време на неговото използване, съхраняване или превозване, а предполагаемият извършител и ядреният материал остават на територията на държавата участничка, в която е извършено правонарушението, или ако правонарушението касае ядрено съоръжение и предполагаемият извършител остане на територията на държавата участничка, в която е било извършено правонарушението, нищо в настоящата конвенция няма да се тълкува като изискване към тази държава участничка да предоставя информация относно наказателното производство във връзка с това правонарушение.Член 15Приложенията съставляват неразделна част от настоящата конвенция.Член 161. Пет години след влизането в сила на изменението, прието на 8 юли 2005 г., депозитарят свиква конференция на държавите участнички за разглеждане на въпроса за изпълнението на настоящата конвенция и за съответствието на нейния преамбюл, на цялата ѝ оперативна част


text: и на приложенията ѝ със съществуващата в момента ситуация.2. Впоследствие, не по-често от веднъж на пет години, мнозинството от държавите участнички може да изиска свикването на следващи конференции със същата цел, като се обърне със съответното предложение към депозитаря.Член 171. В случай на спор между две или повече държави участнички относно тълкуването или прилагането на настоящата конвенция тези държави участнички провеждат съвместни консултации с цел уреждане на спора чрез преговори или чрез други мирни способи за разрешаване на спорове, приемливи за всички страни по спора.2. Всеки спор от подобен характер, който не може да бъде разрешен по посочените в параграф 1 начини, по молба на която и да е страна, участваща в спора, се предава на арбитраж или се отнася до Международния съд за вземане на решение. При предаване на спора на арбитраж, ако в продължение на шест месеца след постъпването на молбата страните, участващи в спора, не се споразумеят относно организацията на арбитражното дело, една от страните може да се обърне с молба към председателя на Международния съд или към генералния секретар на ООН да назначи един или повече арбитри. В случай на противоречиви молби на страните, участващи в спора, отнасянето на въпроса до генералния секретар на ООН има приоритет.3. Всяка държава участничка може по време на подписването, ратифицирането, приемането или одобряването на настоящата конвенция или присъединяването към нея да заяви, че не се счита обвързана с едната или и с двете процедури за разрешаване на спорове, предвидени в параграф 2. Другите държави участнички не са обвързани с процедура за разрешаване на спорове, предвидена в параграф 2, по отношение на държавата участничка, направила резерва по тази процедура.4. Всяка държава участничка, която е направила резерва съгласно параграф 3, може по всяко време да я оттегли чрез уведомление до депозитаря.Член 181. Настоящата конвенция ще бъде открита за подписване от всички държави в седалището на Международната агенция по атомна енергия във Виена и в седалището на Организацията на обединените нации в Ню Йорк от 3 март 1980 г. до влизането ѝ в сила.2. Настоящата конвенция подлежи на ратифициране, приемане или одобряване от държавите, които са я подписали.3. След влизането ѝ в сила настоящата конвенция ще бъде открита за присъединяване за всички държави.4. а) Настоящата конвенция ще бъде открита за подписване или присъединяване от международните организации и регионалните организации с интеграционен или друг характер, при условие че всяка такава организация се състои от суверенни държави и е компетентна да води преговори, да сключва и да прилага международни споразумения по въпросите, обхванати от настоящата конвенция;б) По въпросите от тяхната компетентност тези организации от свое име упражняват правата и изпълняват задълженията, които настоящата конвенция приписва на държавите участнички;в) Когато става страна по настоящата конвенция, същата организация изпраща на депозитаря декларация, в която се посочва кои държави са нейни членки и кои членове от настоящата конвенция не се прилагат към нея;г) Такава организация не разполага със собствен глас в допълнение към гласовете, които имат държавите участнички в нея.5. Документите за ратифициране, приемане, одобряване или присъединяване се предават за съхранение на депозитаря.Член 191. Настоящата конвенция влиза в


text: сила на тридесетия ден след датата на предаване за съхранение на депозитаря на двадесет и първия инструмент за ратифициране, приемане или одобряване.2. За всяка държава, която ратифицира, приема, одобрява или се присъединява към настоящата конвенция след датата на депозиране на двадесет и първия инструмент за ратифициране, приемане или одобряване, конвенцията влиза в сила на тридесетия ден след депозирането от страна на тази държава на нейния документ за ратифициране, приемане, одобряване или присъединяване.Член 201. Без да се засягат разпоредбите на член 16, държава участничка може да предложи изменения на настоящата конвенция. Предложеното изменение се изпраща на депозитаря, който незабавно го препраща на всички държави участнички. Ако мнозинството от държавите участнички поиска от депозитаря да се свика конференция за разглеждане на предложените изменения, депозитарят кани всички държави участнички на такава конференция, която се открива не по-рано от 30 дни след изпращането на поканите. Всяко изменение, прието на конференцията с мнозинство от две трети от гласовете на държавите участнички, незабавно се разпраща от депозитаря на всички държави участнички.2. Изменението влиза в сила за всяка държава участничка, която е предала за съхраняване инструмент за ратифициране, приемане или одобряване на изменението, на тридесетия ден след датата, на която две трети от държавите участнички са предали инструментите си за ратифициране, приемане или одобряване за съхраняване от депозитаря. След това изменението влиза в сила за всяка друга държава участничка от деня на предаването от тази държава за съхраняване на нейния инструмент за ратифициране, приемане или одобряване на изменението.Член 211. Всяка държава участничка може да денонсира настоящата конвенция чрез писмено уведомление до депозитаря.2. Денонсирането влиза в сила сто и осемдесет дни след датата на получаване на уведомлението от депозитаря.Член 22Депозитарят незабавно уведомява всички държави:а) за всяко подписване на настоящата конвенция;б) за всяко предаване за съхраняване на инструмент за ратифициране, приемане, одобряване или присъединяване;в) за всяка резерва или оттегляне на такава резерва съгласно член 17;г) за всяко съобщение, направено от организация в съответствие с член 18, параграф 4, буква в);д) за влизането в сила на настоящата конвенция;е) за влизането в сила на всяко изменение на настоящата конвенция; иж) за всяко денонсиране, обявено съгласно член 21.Член 23Оригиналът на настоящата конвенция, чиито текстове на английски, арабски, испански, китайски, руски и френски език са еднакво автентични, се предава за съхранение на генералния директор на Международната агенция по атомна енергия, който изпраща заверени копия от конвенцията на всички държави.ПРИЛОЖЕНИЕ IРавнища на физическа защита, използвани при международен превоз на ядрения материал, класифициран в приложение II1. Равнищата на физическа защита на ядрения материал по време на съхраняване, свързано с международен превоз на ядрен материал, включват:а) за материали от категория III – съхраняване в пределите на зона, достъпът до която се контролира;б) за материали от категория II – съхраняване в пределите на зона, която се намира под постоянно наблюдение от охрана или от електронни прибори, обкръжена от физическа бариера с ограничен брой входни пунктове при съответен контрол, или в пределите на каквато и да е друга зона с аналогично равнище на физическа защита;в) за материали от категория I – съхраняване в пределите на защитена зона, както


text: е определена по-горе за материали от категория II, достъпът до която освен това е разрешен само за лица, чиято благонадеждност е установена, и която се намира под наблюдение на охрана, поддържаща постоянна тясна връзка със съответните сили за реагиране. Целта на конкретните мерки, които се вземат при такива случаи, е откриване и предотвратяване на всякакви нападения, неразрешен достъп или неразрешено изземване на материал.2. Равнищата на физическа защита на ядрения материал по време на международен превоз включват:а) за материали от категории II и III превозът се извършва, като се вземат специални предпазни мерки, включително предварителна договореност между изпращача, получателя и превозвача и предварителна договореност между физическите или юридическите лица, намиращи се под юрисдикцията и ръководещи се от правните норми на изнасящите и внасящите държави, която определя времето, мястото и процедурата за предаване на отговорността при превоза;б) за материали от категория I превозът се извършва, като се вземат специални предпазни мерки, както са определени по-горе за превоз на материали от категория II и III, и освен това под постоянното наблюдение на охраната и при условия, които осигуряват тясна връзка със съответните сили за реагиране;в) за природния уран във форма, различна от формата на руда или рудни остатъци, защитата при превоза на количества, превишаващи 500 кг, включва предварително уведомяване за превоза, в което се посочват видът на транспорта, предполагаемото време на пристигане и потвърждението за получаване на товара.ПРИЛОЖЕНИЕ IIТаблица: Класификация на ядрения материалМатериал | Форма | Категория |I | II | III [3] |1.Плутоний [1] | Необлъчен [2] | 2 kg или повече | По-малко от 2 kg, но повече от 500 g | 500 g или по-малко, но повече от 15 g |2.Уран-235 | Необлъчен [2] | | | |—Уран, обогатен с 20 % 235U или повече | 5 kg или повече | По-малко от 5 kg, но повече от 1 kg | 1 kg или по-малко, но повече от 15 g |—Уран, обогатен с 10 % 235U, но по-малко от 20 % | | 10 kg или повече | По-малко от 10 kg, но повече от 1 kg |—Уран, обогатен до над естествените нива, но по-малко от 10 % 235U | | | 10 kg или повече |3.Уран-233 | Необлъчен [2] | 2 kg или повече | По-малко от 2 kg, но повече от 500 g | 500 g или по-малко, но повече от 15 g |4.Облъчено гориво | | | Обеднен или природен уран, торий или нискообогатено гориво (със съдържание на делящи се изотопи, по-малко от 10 %) [4], [5] | |[1] Всеки плутоний, с изключение на плутония, чиято изотопна концентрация превишава 80 % по плутоний 238.[2] Материал, необлъчен в реактора, или материал, облъчен в реактора, но с равнище на облъчване, равно или по-малко от 1 грей/ч (100 рад/ч) на разстояние един метър без защита.[3] Количествата, непопадащи в категория III, и природният уран следва да бъдат защитени в съответствие с практиките за предпазливо боравене.[4] Въпреки че се препоръчва даденото равнище на защита, държавите могат, изхождайки от конкретните обстоятелства, да определят друга категория на физическа защита.[5] Друго гориво, което преди облъчването,


text: в зависимост от първоначалния състав на делящия се материал, е попаднало в категория I или II, може да бъде понижено по равнище не повече от една категория, ако равнището на излъчване на горивото надвишава 1 грей/ч (100 рад/ч) на разстояние 1 м без защита.--------------------------------------------------ПРИЛОЖЕНИЕ 2Декларация на Европейската общност за атомна енергия, съгласно член 18, параграф 4 и член 17, параграф 3 от конвенциятаПонастоящем в Европейската общност за атомна енергия членуват следните държави: Кралство Белгия, Република България, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Република Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия.Общността декларира, че членове 8—13 и член 14, параграфи 2 и 3 от Конвенцията за физическа защита на ядрения материал и ядрените съоръжения не се прилагат за нея.Освен това съгласно член 17, параграф 3 от конвенцията Общността декларира също, че тъй като само държави могат да бъдат страни по дела пред Международния съд, Общността е обвързана само с арбитражната процедура, посочена в член 17, параграф 2.--------------------------------------------------ПРИЛОЖЕНИЕ 3ПЪЛНОМОЩНОАз, долуподписаният, ..., член на Комисията на Европейските общности, отговарящ за външните отношения и европейската политика на добросъседство, с настоящото потвърждавам назначаването на:Г-н/г-жа ...ръководител на Делегацията на Европейската комисиякъм международните организации във Виенакойто/която да депозира при генералния директор на Международната агенция по атомна енергия, от името на Европейската общност за атомна енергия, инструмента за присъединяване към Конвенцията за физическа защита на ядрения материал и ядрените съоръжения.Брюксел,--------------------------------------------------


text:
 Важна правна забележка
 |
 21997D0710(13)
 Официален вестник n° L 182 , 10/07/1997 стр. 0046 - 0046 специално чешко издание глава 11 том 02 стр. 256 - 256 специално испанско издание глава 11 том 02 стр. 256 - 256 специално унгарско издание глава 11 том 02 стр. 256 - 256 специално литвийско издание глава 11 том 02 стр. 256 - 256 LV.ES глава 11 том 02 стр. 256 - 256 MT.ES глава 11 том 02 стр. 256 - 256 PL.ES глава 11 том 02 стр. 256 - 256 SK.ES глава 11 том 02 стр. 256 - 256 специално словенско издание глава 11 том 02 стр. 256 - 256
 Решение на Съвместния комитет на ЕИПNo 14/97от 24 март 1997 годиназа изменение на приложение II (Технически регламенти, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение II към Споразумението беше изменено с Решение No 51/96 на Съвместния комитет на ЕИП [1];като има предвид, че Директива 95/61/ЕО на Съвета от 29 ноември 1995 г. за изменение на приложение II към Директива 90/642/ЕИО относно определянето на максимални количества на остатъци от пестициди във и върху някои продукти от растителен произход, включително плодове и зеленчуци [2], трябва да бъде включена в споразумението,РЕШИ:Член 1Добавя се следното тире в точка 54 (Директива 90/642/ЕИО на Съвета) от глава ХII на приложение II към Споразумението:- "— 395 L 0061: Директива 95/61/ЕО на Съвета от 29 ноември 1995 г. (ОВ L 292, 7.12.1995 г., стр. 27)."Член 2Текстовете на Директива 95/61/ЕО на Съвета на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 1 април 1997 г., при условие че всички нотификации съгласно член 103, параграф 1 от Споразумението са били представени на Съвместният комитет на ЕИП.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 24 март 1997 година.За Съвместния комитет на ЕИППредседателC. Day[1] ОВ 21, 23.1.1997 г., стр. 6.[2] ОВ L 292, 7.12.1995 г., стр. 27.--------------------------------------------------


text:
 Важна правна забележка
 |
 21974A0917(01)
 Официален вестник n° L 295 , 18/11/1977 стр. 0008 - 0014 специално финландско издание: глава 2 том 2 стр. 0089 специално шведско издание: глава 2 том 2 стр. 0089 специално гръцко издание: глава 02 том 4 стр. 0195 специално испанско издание: глава 02 том 4 стр. 0160 специално португалско издание глава 02 том 4 стр. 0160 специално чешко издание глава 02 том 01 стр. 161 - 168 специално испанско издание глава 02 том 01 стр. 161 - 168 специално унгарско издание глава 02 том 01 стр. 161 - 168 специално литвийско издание глава 02 том 01 стр. 161 - 168 LV.ES глава 02 том 01 стр. 161 - 168 MT.ES глава 02 том 01 стр. 161 - 168 PL.ES глава 02 том 01 стр. 161 - 168 SK.ES глава 02 том 01 стр. 161 - 168 специално словенско издание глава 02 том 01 стр. 161 - 168
 19740917Европейско споразумение за обмен на реактиви за определяне на тъканни групиДЪРЖАВИТЕ-ЧЛЕНКИ НА СЪВЕТА НА ЕВРОПА, ПОДПИСАЛИ НАСТОЯЩОТО СПОРАЗУМЕНИЕ,като имат предвид, че реактивите за определяне на тъканни групи не се намират в неограничени количества;като имат предвид, че е желателно, в духа на европейска солидарност, държавите-членки взаимно да се подпомагат при доставката на тези реактиви за определяне на тъканни групи, когато такава потребност възникне;като има предвид, че такава взаимна помощ е възможна само ако естеството и употребата на такива реактиви за определяне на тъканни групи са обект на правила, които са изработени съвместно от държавите-членки, и ако се осигурят необходимите механизми за внос и освобождаване от мита;СЕ ДОГОВОРИХА ЗА СЛЕДНОТО:Член 11. За целите на настоящото споразумение терминът "реактиви за определяне на тъканни групи" се отнася до реактиви от човешки, животински, растителен и друг произход, използвани за определяне на тъканни групи.2. Разпоредбите на членове 2 до 6 от настоящото споразумение са валидни и за клетки с известен антигенен състав, които се използват за изследване на реактиви за определяне на тъканни групи.Член 2При условие че имат достатъчно наличности за собствени нужди, договарящите се страни се задължават да предоставят реактиви за определяне на тъканни групи на други страни, които се нуждаят от тях и да начисляват само разходите за събиране, обработка и транспорт на такива вещества, както и разходите за тяхното закупуване, ако има такива.Член 3Реактиви за определяне на тъканни групи се предоставят на другите договарящи се страни при условие че от тях не се извлича печалба, и че те ще се използват единствено за медицински и научни, т.е. нетърговски цели и ще се доставят само на лаборатории, определени от съответните правителства в съответствие с член 6 от настоящото споразумение.Член 41. Договарящите се страни гарантират спазването на разпоредбите, предвидени в протокола към настоящото споразумение.2. Те се съобразяват и с всички правила, към които са се присъединили, с оглед на международната стандартизация в тази област.3. Всички пратки с реактиви за определяне на тъканни групи се придружават от сертификат, удостоверяващ, че те са били приготвени в съответствие със спецификациите в протокола. Този сертификат трябва да следва модела, даден в приложението към протокола.4. Протоколът и


text: приложението към него съставляват административен механизъм и могат да се изменят или допълват от правителствата на страните по настоящото споразумение.Член 51. Договарящите се страни трябва да предприемат всички необходими мерки за освобождаване от всички вносни мита на реактиви за определяне на тъканни групи, предоставени на тяхно разположение от другите страни.2. Те трябва да предприемат и всички необходими мерки, за да осигурят спешната доставка на тези вещества, по най-прекия път, до получателите, упоменати в член 3 от настоящото споразумение.Член 6Договарящите се страни предоставят една на друга чрез Генералния секретар на Съвета на Европа списък на националните и/или регионални еталонни лаборатории, упълномощени да издават сертификати, както се предвижда в член 4 от споразумението, и да разпространяват внесени реактиви за определяне на тъканни групи.Член 71. Настоящето споразумение е отворено за подпис от държавите-членки на Съвета на Европа, които могат да станат страни по него или чрез:а) подпис без резерви по отношение за ратификация или приемане; илиб) подпис с резерви по отношение за ратификация или приемане, последвано от ратификация или приемане.2. Инструментите за ратификация или приемане се депозират при Генералния секретар на Съвета на Европа.Член 81. Настоящето споразумение влиза в сила един месец след датата, на която три държави-членки на Съвета са станали страни по споразумението, в съответствие с разпоредбите на член 7.2. Що се отнася до всяка държава-членка, която ще подпише споразумението впоследствие без резерви по отношение за ратификация или приемане или страна, която ще го ратифицира или приеме, споразумението влиза в сила един месец след датата на подписването му или след датата на депозиране на инструмента за ратификация или приемане.Член 91. След влизане в сила на настоящото споразумение, Комитетът на министрите на Съвета на Европа може да покани всяка държава, която не е член, да се присъедини към него.2. Присъединяването става чрез депозиране при Генералния секретар на Съвета на Европа на инструмент за присъединяване, който влиза в сила един месец след датата на депозирането му.Член 101. Всяка договаряща се страна може, в момента на подписване или при депозиране на инструмента за ратификация, одобрение или присъединяване, да определи територия или територии, за които се прилага настоящото споразумение.2. Всяка договаряща се страна може при депозиране на инструмента за ратификация, приемане или присъединяване или на по-късна дата, чрез декларация, адресирана до Генералния секретар на Съвета на Европа, да разшири действието на настоящото споразумение до друга територия или територии, определени в декларацията, и за чиито международни отношения тя отговаря, или от името на която тя е упълномощена да поема постановява.3. Всяка декларация, направена в съответствие с предходния параграф, може по отношение на всяка територия, упомената в такава декларация, да бъде оттеглена в съответствие с процедурата, регламентирана в член 11 от настоящото споразумение.Член 111. Всяка договаряща се страна дотолкова, доколкото това я касае, денонсира настоящото споразумение посредством нотификация, адресирана до Генералния секретар на Съвета на Европа.2. Денонсирането влиза в действие шест месеца след датата на получаване на такава нотификация от Генералния секретар.Член 12Генералният секретар на Съвета на Европа нотифицира държавите-членки на Съвета и всяка държава, която се е присъединила към настоящото споразумение, относно:а) всеки подпис без резерва


text: по отношение на ратификация или приемане;б) всеки подпис с резерва по отношение на ратификация или приемане;в) депозирането на инструмент за ратификация или приемане;г) всяка дата на влизане в сила на настоящото споразумение в съответствие с член 8 от него;д) всяка получена декларация в съответствие с разпоредбите на параграфи 2 и 3 от член 10;е) всяка нотификация, получена в съответствие с разпоредбите на член 11, и датата, от която денонсирането влиза в действие;ж) всяко изменение към протокола и приложението към него съгласно условията на член 4, параграф 4 от настоящото споразумение.В потвърждение на което долуподписаните, надлежно упълномощени да направят това, подписаха настоящото споразумение.Съставено в Страсбург на 17 септември 1974 г. на английски и френски език, като и двата текста са с еднаква сила, в едно-единствено копие, което остава депозирано в архивите на Съвета на Европа. Генералният секретар на Съвета на Европа изпраща заверени копия на всички подписали и присъединили се държави.--------------------------------------------------19740917ПРОТОКОЛ КЪМ СПОРАЗУМЕНИЕТООБЩИ РАЗПОРЕДБИ1. СпецифичностА. Реактиви за определяне на тъканни групи, които се използват при цитотоксични техники за лимфоцитиТези реактиви, когато се използват в съответствие с техниките, препоръчани от производителя, трябва да реагират с всички лимфоцити, за които е известно, че съдържат антигена/ите, съответстващи на специфичността/ите, упоменати на етикета. Те не трябва да реагират с клетки, за които е известно, че не съдържат този антиген/и.Когато реактивите се използват в съответствие с техниките, препоръчани от производителя не трябва да има следи от намеса на серологични явления, такива като:а) прозонов ефект;б) антидобавъчен ефект.Б. Реактиви за определяне на тъканни групи, които се използват при техники за фиксация на добавки за тромбоцитиТези реактиви, когато се използват в съответствие с техниките, препоръчани от производителя, трябва да дават фиксация на добавките с всички тромбоцити, за които е известно, че съдържат антигена/ите, съответстващ на специфичността/ите, упомената на етикета. Те не трябва да дават фиксация на добавките за тромбоцити, за които е известно, че не съдържат този антиген/и.Когато реактивите се използват в съответствие с препоръчаните техники на производителя не трябва да има следи от намесата на серологични явления, такива като:а) прозонов ефект;б) антидобавъчен ефект.2. ЕфективностА. Реактиви за определяне на тъканни групи, които се използват при цитотоксични техники за лимфоцитиТитърът на такъв реактив се определя, като се направят последователни двойни разреждания на изследвания реактив в неактивиран АВ серум от донор, който е отрицателен по отношение на антигена/ите, съответстващ на антитялото/а в реактива, който също не трябва да е бил имунизиран срещу тъканни антигени чрез трансфузия, бременност или други средства. След това всеки разтвор се изпитва с лимфоцити, за които е известно, че съдържат съответния антиген/и в реактива, като се използват техниките, препоръчани от производителя. Титърът е реципрочното число на числото, представляващо най-голямото разреждане на серума, при което възниква значителна положителна реакция, като разреждането се изчислява без включване на обема на клетъчна суспензия или всяка друга добавка в общия обем.Б. Реактиви за определяне на тъканни групи, които се използват при техники за фиксация на добавки за тромбоцитиТитърът на такъв реактив се определя като се направят последователни двойни разреждания на изследвания реактив в 10 % неактивиран АВ серум във вероналов буфер. След


text: това всеки серум се изпитва с тромбоцити, за които е известно, че съдържат антиген, съответстващ на антителата в реактива, като се използват техниките, препоръчани от производителя. Титърът е реципрочното число на числото, представляващо най-голямото разреждане на серума, при което възниква значителна положителна реакция, като разреждането се изчислява без включване на обема на клетъчната суспензия или всяка друга добавка в общия обем.Допълнителни разпоредби за реактиви за определяне на тъканни групи, които се използват при цитотоксичните техники за лимфоцити, както и за реактиви, които се използват при техниката на фиксация на добавките за тромбоцити:3. СъхранениеРеактиви за определяне на тъканни групи могат да се съхраняват в течно или в изсушено състояние. Течните реактиви трябва да се съхраняват при температура не повече от – 70 °С, изсушените реактиви при температура не повече от + 4 °С.Размразяването и повторното замразяване на реактивите през периода на съхранение трябва да се избягва максимално възможно.Изсушените реактиви трябва да се съхраняват в атмосфера от инертен газ или във вакуум в опаковката, в която са били изсушени и в която трябва да са затворени така че да се изключи влагата. Изсушеният реактив не трябва да загуби повече от 0,5 % от теглото си, когато се изпитва чрез допълнително изсушаване върху двуфосфорен петоокис при налягане, което не превишава 0,02 mm живачен стълб за 24 часа.Реактивите трябва да се приготвят, като се вземат предпазни мерки за стерилност, и трябва да бъдат без бактериално замърсяване. За да предотврати развитието на бактерии, производителят може да реши, че към реактива трябва да се добави антисептично средство и/или антибиотик. При такива случаи реактивът все пак трябва да удовлетворява изискванията за специфичност и ефективност при наличието на добавеното вещество.Горното е валидно и за всички други добавки, например антикоагуланти. Реактивите, след размразяване или след възстановяването, трябва да са прозрачни и не трябва да съдържат утайка, гел или видими частици.4. Устойчивост и краен срок за използванеВсеки реактив, когато се съхранява при подходящите условия на съхранение, трябва да запази характерните свойства най-малко за период от една година.Крайният срок за използване на един реактив в течно състояние, посочен на етикета, не трябва да бъда повече от една година от датата на последния задоволителен тест за ефективност. Крайният срок за използване може да се удължи за още периоди от по една година чрез повторение на тестовете за ефективност.Крайният срок за използване на реактивите в изсушен вид, посочен на етикета, трябва да бъде в съответствие с доказателства, получени от опити относно устойчивостта.5. Подготовка и обем по образецРеактивите за определяне на тъканни групи трябва да бъдат така дозирани и в такива обеми, че реактивът от една опаковка да е достатъчен за провеждане на тестове с положителни и отрицателни контролни кръвни телца в допълнение към провеждане на тестове с неизвестните кръвни телца.Обемът в една опаковка трябва да бъде такъв, че съдържанието да може да се използва, ако е необходимо, за провеждане на подходящи тестове за ефективност, както е описано в настоящия протокол.6. Протоколи и образциТрябва да се съставят писмени протоколи от лабораторията производител на всички етапи от производството и контрола на реактиви за определяне на


text: кръвни групи. Подходящи образци от всички излезли реактиви трябва да се задържат в лабораторията докато може в разумни граници да се приеме, че партидата повече не е в употреба.7. ТранспортЗамразени реактиви трябва да бъдат транспортирани по такъв начин, че да останат замразени до пристигането си. Трябва да се внимава реактивите да се защитят, за да не станат неефикасни чрез навлизане на въглероден двуокис. Изсушените реактиви могат да се транспортират при температури на околната среда.8. Етикети, листовки и сертификатиДва етикета, един отпечатан на английски език и един на френски език, изписани с черно върху бяла хартия трябва да бъдат залепени на всяка опаковка за крайна употреба и трябва да съдържат:а) име и адрес на производителя;б) име на реактива, така както е записано в заглавието на съответната спецификация;в) името и количеството антисептично средство и/или антибиотика, ако има такива, или указание за отсъствието им;г) обема, или ако реактивът е изсушен, обема и състава на течността, необходима за възстановяването;д) краен срок за използване;е) номера на партидата;ж) условията за съхранение;з) резултати от теста за НВ-Ag.По-нататък тези етикети или етикетите върху картонената опаковка, в която са опаковани няколко опаковки за крайна употреба или листовката, придружаваща опаковките трябва да съдържат следната информация:а) пълно име и адрес на производителя;б) име на реактива, така както е записано в заглавието на съответната спецификация;в) обема, или ако реактивът е изсушен, обема и състава на течността, необходима за възстановяването;г) дата на последния тест за ефективност;д) краен срок за използване (ако има такъв);е) номер на партидата;ж) подходящо описание на метода на използване, препоръчан от производителя;з) условия на съхранение на неотворените ампули и предпазни мерки, които трябва да се предприемат след отварянето;и) точен състав, включително атисептични средства и/или антибиотик, ако има такъв;й) указание дали продуктът съдържа или не съдържа материал от човешки произход.Всяка пратка трябва да бъде придружавана от сертификат, така както е предвидено в член 4 от споразумението и приложението към настоящия протокол. Примери за етикети и листовка са приложени към настоящия протокол.СПЕЦИАЛНИ РАЗПОРЕДБИ [1][1] Попълва се по силата на член 4, параграф 4 от Европейското споразумение за обмен на реактиви за определяне на тъканни групи.--------------------------------------------------19740917ПРИМЕР ЗА ЕТИКЕТСЪВЕТ НА ЕВРОПАЕвропейско споразумение за обмен на реактиви за определяне на тъканни групи1. Име и адрес на производителя.2. Реактив за определяне на тъканни групи анти HL-A3. 1 mlилида се възстановява с 1 ml дестилирана вода.4. Дата на последния тест за ефективност.5. Краен срок за използване.6. Номер на партидата.7. Техника, която трябва да се използва: NIH лимфоцитотоксичност.8. Да се съхранява при ... (температура и т.н.).9. Състав.10. Реактивът съдържа човешки серум.Този етикет трябва да бъде залепен на опаковката, съдържаща няколко опаковки за крайна употреба.--------------------------------------------------19740917ПРИМЕР ЗА ЛИСТОВКАСЪВЕТ НА ЕВРОПАЕвропейско споразумение за обмен на реактиви за определяне на тъканни групи1. Национална еталонна лаборатория за определяне на тъканни групи,1, Main Street, Metropolis, Westland2. Реактив за определяне на тъканни групи анти HL-AI3. Добавя се N3Na 0,1 g % разтвор.4. 1 mlилида се възстановява с 1 ml дестилирана вода.5. Краен срок за използване 5 декември 1975 г.6. Номер на партидата No 7257.7. Да се съхранява при – 70 °С.8. Резултат от теста за


text: HB-Ag: отрицателен.Листовката трябва да бъде прикрепена към всяка опаковка за крайна употреба.--------------------------------------------------19740917ПРИЛОЖЕНИЕ КЪМ ПРОТОКОЛАСЪВЕТ НА ЕВРОПАЕвропейско споразумение за обмен на реактиви за определяне на тъканни групиСЕРТИФИКАТ(Член 4)ДА НЕ СЕ ОТДЕЛЯ ОТ ПРАТКАТА... 19... |(Място) | (Дата) |Брой опаковки | Долуподписаният удостоверява, че пратката, посочена в полето ... |... | ... |... | ... |Маркирана | подготвена под отговорността на ... |... | ... |... | ... |Партида No ... | един от органите, упоменати в член 6 от споразумението, е в съответствие със спецификацията на протокола към споразумението и може да бъде доставена веднага на получателя (име и адрес) ... |... | ... || (Печат) | (Подпис) | (Длъжност) |--------------------------------------------------


text:
 7.8.2019
 BG
 Официален вестник на Европейския съюз
 L 207/3
 ПРЕВОД
 СПОРАЗУМЕНИЕ
 между Европейския съюз и Хашемитското кралство Йордания за създаване на рамка за участието на Хашемитското кралство Йордания в операциите на Европейския съюз за управление на кризи
 ЕВРОПЕЙСКИЯТ СЪЮЗ (наричан по-долу „Съюзът“ или „ЕС“),
 от една страна, и
 ХАШЕМИТСКОТО КРАЛСТВО ЙОРДАНИЯ,
 от друга страна,
 по-долу наричани заедно „страните“,
 КАТО ИМАТ ПРЕДВИД, ЧЕ:
 (1)
 В рамките на своята обща политика за сигурност и отбрана Европейският съюз може да реши да предприеме операции за управление на кризи, които могат да включват, в зависимост от съответното решение на Съвета, задачите, предвидени в член 42, параграф 1 и член 43, параграф 1 от Договора за Европейския съюз.
 СЕ СПОРАЗУМЯХА ЗА СЛЕДНОТО:
 РАЗДЕЛ I
 ОБЩИ РАЗПОРЕДБИ
 Член 1
 Решения във връзка с участието
 1. След решението на Съюза да покани Хашемитското кралство Йордания да участва в операция на ЕС за управление на кризи, Хашемитското кралство Йордания, в изпълнение на настоящото споразумение, съобщава на Европейския съюз решението на своя компетентен орган относно участието, включително относно предлагания принос.
 2. Съюзът оценява предлагания от Хашемитското кралство Йордания принос, като се консултира с последното.
 3. Във възможно най-кратки срокове Съюзът предоставя на Хашемитското кралство Йордания предварителна оценка за вероятния размер на приноса към общите разходи по операцията, за да съдейства на Хашемитското кралство Йордания при изготвянето на предложението му.
 4. Съюзът съобщава писмено на Хашемитското кралство Йордания резултата от своята оценка и решението си по предлагания от него принос, за да се осигури участието на Хашемитското кралство Йордания в съответствие с разпоредбите на настоящото споразумение.
 5. Предложението на Хашемитското кралство Йордания съгласно параграф 1 и приемането му от ЕС съгласно параграф 4 съставляват основата за прилагането на настоящото споразумение към всяка конкретна операция за управление на кризи.
 6. По своя собствена инициатива или по искане на Съюза и след консултации между страните Хашемитското кралство Йордания може по всяко време да се оттегли изцяло или частично от участие в операция на ЕС за управление на кризи.
 Член 2
 Рамка
 1. Хашемитското кралство Йордания се асоциира към съответното решение на Съвета, с което Съветът на Европейския съюз решава, че Съюзът ще проведе операция за управление на кризи, и към всяко друго решение, с което Съветът на Европейския съюз решава да удължи дадена операция на ЕС за управление на кризи, в съответствие с разпоредбите на настоящото споразумение и всички необходими договорености за прилагането му.
 2. Приносът на Хашемитското кралство Йордания към дадена операция на ЕС за управление на кризи не засяга независимостта на Съюза при вземане на решения.
 Член 3
 Статут на персонала и силите на Хашемитското кралство Йордания
 1. Статутът на персонала, който Хашемитското кралство Йордания командирова за участие в гражданска операция на ЕС за управление на кризи, и/или на силите, които Хашемитското кралство Йордания предоставя за военна операция на ЕС за управление на кризи, се урежда със съответното споразумение относно статута на силите/мисията, ако такова споразумение е сключено, или с която и да е друга договореност между Съюза и държавата(държавите), в която(които) се провежда операцията. Хашемитското кралство Йордания се


text:
уведомява за това.
 2. Статутът на персонала, предоставен на щаба или командните състави, разположени извън държавата (държавите), в която (които) се провежда операцията на ЕС за управление на кризи, се урежда с договорености между съответния щаб и командни състави и компетентните органи на Хашемитското кралство Йордания.
 3. Без да се засяга споразумението относно статута на силите/мисията, посочено в параграф 1, Хашемитското кралство Йордания упражнява юрисдикция върху своя персонал, участващ във военната операция на ЕС за управление на кризи. Когато силите на Хашемитското кралство Йордания действат на борда на плавателен съд или въздухоплавателно средство на държава — членка на Европейския съюз, тази държава членка може да упражнява юрисдикция при спазване на условията на евентуални действащи и/или бъдещи споразумения и в съответствие със законовите и подзаконовите си актове и с международното право.
 4. Хашемитското кралство Йордания отговаря на предявени претенции във връзка с участието в операция на ЕС за управление на кризи от страна на членове на своя персонал или отнасящи се до тях, както и за предприемането на всякакви действия, по-специално от правен или дисциплинарен характер, срещу членове на своя персонал в съответствие със законовите и подзаконовите си актове.
 5. Страните се договарят да се откажат от всякакви евентуални претенции една срещу друга, освен договорните претенции, във връзка с вреди, щети или унищожаване на активи, притежавани или използвани от някоя от страните, или с увреждане или смърт на членове на персонала на някоя от страните, настъпили при изпълнение на служебните им задължения във връзка с дейности по настоящото споразумение, освен в случаите на груба небрежност или умишлено нарушение.
 6. Хашемитското кралство Йордания се задължава да направи декларация във връзка с отказ от претенции срещу всяка една държава, участваща във военна операция на ЕС за управление на кризи, в която участва и Хашемитското кралство Йордания, като тази декларация ще бъде направена при подписването на настоящото споразумение.
 7. Съюзът се задължава да осигури от страна на своите държави членки декларация във връзка с отказ от претенции, свързани с бъдещо участие на Хашемитското кралство Йордания в операции на ЕС за управление на кризи, като тази декларация ще бъде направена при подписването на настоящото споразумение.
 Член 4
 Класифицирана информация
 1. Хашемитското кралство Йордания предприема необходимите мерки, за да гарантира, че класифицираната информация на ЕС е защитена в съответствие с правилата за сигурност на Съвета за защита на класифицирана информация на ЕС, съдържащи се в Решение 2013/488/ЕС на Съвета (1), както и в съответствие с другите указания, давани от компетентните органи, включително от командващия операцията на ЕС във връзка с военна операция на ЕС за управление на кризи или от командващия гражданската операция във връзка с гражданска операция на ЕС за управление на кризи.
 2. Когато страните са сключили споразумение относно процедурите за сигурност при обмена на класифицирана информация, това споразумение се прилага за операции на ЕС за управление на кризи.
 РАЗДЕЛ II
 РАЗПОРЕДБИ ОТНОСНО УЧАСТИЕТО В ГРАЖДАНСКИ ОПЕРАЦИИ НА ЕС ЗА УПРАВЛЕНИЕ НА КРИЗИ
 Член 5
 Персонал, командирован за участие в гражданска операция на ЕС за управление на кризи
 1. Хашемитското кралство Йордания:
 а)
 гарантира,


text:
че персоналът му, командирован за участие в гражданска операция на ЕС за управление на кризи, изпълнява своята мисия в съответствие със:
 i)
 съответното решение на Съвета и последващите му изменения съгласно член 2, параграф 1;
 ii)
 оперативния план;
 iii)
 приложимите договорености за прилагане;
 iv)
 приложимата политика за граждански операции на ЕС за управление на кризи;
 б)
 своевременно информира командващия гражданската операция за всяко изменение на приноса му към гражданската операция на ЕС за управление на кризи.
 2. Персоналът, командирован от Хашемитското кралство Йордания за участие в гражданска операция на ЕС за управление на кризи, преминава медицински преглед, ваксинира се и получава от компетентен орган в Хашемитското кралство Йордания медицинско свидетелство, удостоверяващо неговата годност за служба, и представя копие на това свидетелство.
 3. Персоналът, командирован от Хашемитското кралство Йордания, изпълнява своите задължения и се съобразява единствено с интересите на гражданската операция на ЕС за управление на кризи, като спазва най-високите стандарти на поведение, посочени в политиките, приложими за гражданските операции на ЕС за управление на кризи.
 Член 6
 Командна верига
 1. Целият персонал, участващ в гражданска операция на ЕС за управление на кризи, остава изцяло под командването на съответните национални органи.
 2. Националните органи прехвърлят оперативния контрол на командващия гражданската операция на Съюза.
 3. Командващият гражданската операция поема отговорността за гражданската операция на ЕС за управление на кризи и осигурява нейното командване и контрол на стратегическо равнище.
 4. Ръководителят на мисията поема отговорността за гражданската операция на ЕС за управление на кризи и осигурява нейното командване и контрол на мястото на операцията, както и ежедневното ѝ управление.
 5. Хашемитското кралство Йордания има същите права и задължения по отношение на ежедневното управление на операцията като участващите в операцията държави — членки на Европейския съюз, в съответствие с правните актове, посочени в член 2, параграф 1.
 6. Ръководителят на мисията е отговорен за дисциплинарния контрол върху персонала на гражданската операция на ЕС за управление на кризи. Когато се налага, съответният национален орган взема дисциплинарни мерки.
 7. Хашемитското кралство Йордания посочва лице за контакт към националния контингент (ЛКНК), което представлява националния му контингент в рамките на операцията. ЛКНК докладва на ръководителя на мисията по национални въпроси и отговаря за ежедневната дисциплина на контингента на Хашемитското кралство Йордания.
 8. Решението за прекратяване на операцията се взема от Съюза след консултации с Хашемитското кралство Йордания, ако към датата на прекратяване на операцията Хашемитското кралство Йордания все още участва в гражданската операция на ЕС за управление на кризи.
 Член 7
 Финансови аспекти
 1. Без да се засяга член 8, Хашемитското кралство Йордания поема всички разходи, свързани с участието му в гражданска операция на ЕС за управление на кризи, с изключение на текущите разходи, както е заложено в оперативния бюджет на операцията. За тази цел Хашемитското кралство Йордания може да получава двустранна подкрепа за участието си в гражданска операция на ЕС за управление на кризи — от държава — членка на ЕС, или от трета страна.
 2. В случай на смърт, увреждане, щета или вреда, причинени на физически или юридически лица от държавата (държавите), в която (които) се


text:
провежда операцията, въпросите за евентуалната отговорност и обезщетение от страна на Хашемитското кралство Йордания се уреждат според условията, предвидени в приложимото споразумение за статута на мисията, посочено в член 3, параграф 1, или съгласно други приложими разпоредби.
 Член 8
 Участие в оперативния бюджет
 1. При спазване на параграф 4 от настоящия член и независимо от член 1, параграф 5, Хашемитското кралство Йордания допринася за финансирането на оперативния бюджет на съответната гражданска операция на ЕС за управление на кризи.
 2. Приносът, посочен в параграф 1, се изчислява въз основа на една от следните формули, като се използва тази, в резултат на която се получава по-малка сума:
 а)
 дела от референтната сума за оперативния бюджет, пропорционално съответстващ на съотношението между брутния национален доход (БНД) на Хашемитското кралство Йордания и общия БНД на всички държави, участващи в оперативния бюджет на операцията; или
 б)
 дела от референтната сума за оперативния бюджет, пропорционално съответстващ на съотношението между броя на персонала от Хашемитското кралство Йордания, участващ в операцията, и общия брой на персонала от всички държави, участващи в операцията.
 3. Независимо от параграфи 1 и 2, Хашемитското кралство Йордания не участва във финансирането на дневните надбавки, изплащани на персонала на държавите — членки на Европейския съюз.
 4. Независимо от параграф 1, Съюзът по принцип освобождава Хашемитското кралство Йордания от финансов принос в определена гражданска операция на ЕС за управление на кризи, когато:
 а)
 Съюзът реши, че Хашемитското кралство Йордания предоставя значим принос, който е съществен за тази операция; или
 б)
 Хашемитското кралство Йордания има БНД на глава от населението, който не надвишава БНД на никоя държава — членка на Съюза.
 5. При спазване на параграф 1, всяка договореност за изплащането на финансовия принос на Хашемитското кралство Йордания в оперативния бюджет на гражданска операция на ЕС за управление на кризи се сключва между компетентните органи на страните и, наред с другото, включва разпоредби относно:
 а)
 размера на съответния финансов принос;
 б)
 условията и реда за плащане на финансовия принос; и
 в)
 процедурата за одит.
 РАЗДЕЛ III
 РАЗПОРЕДБИ ОТНОСНО УЧАСТИЕТО ВЪВ ВОЕННИ ОПЕРАЦИИ НА ЕС ЗА УПРАВЛЕНИЕ НА КРИЗИ
 Член 9
 Участие във военна операция на ЕС за управление на кризи
 1. Хашемитското кралство Йордания гарантира, че неговите сили и персонал, участващи във военна операция на ЕС за управление на кризи, изпълняват своята мисия в съответствие със:
 а)
 съответното решение на Съвета и последващите му изменения съгласно член 2, параграф 1;
 б)
 оперативния план;
 в)
 приложимите договорености за прилагане; и
 г)
 приложимата политика за военни операции на ЕС за управление на кризи.
 2. Хашемитското кралство Йордания уведомява своевременно командващия операцията на ЕС за всяко изменение в участието си в операцията.
 3. Персоналът, командирован от Хашемитското кралство Йордания, изпълнява своите задължения и се съобразява единствено с интересите на военната операция на ЕС за управление на кризи, като спазва най-високите стандарти на поведение, посочени в политиките, приложими за военните операции на ЕС за управление на кризи.
 Член 10
 Командна верига
 1. Всички сили и целият персонал, участващи във военна операция на ЕС за управление на кризи, остават изцяло под командването